Luo Yang (keiser Míng), født i 28 e.Kr., var den andre sønnen til dynastigrunnleggeren Han Guangwudi. Moren var konkubine Yin Lihua. Guangwu hadde mens han fortsatt var en embedsmann under Gengshi-keiseren giftet seg med Yin i 23 e.Kr. Etter at han ble keiser i 25 ville han gjøre henne til keiserinne, men hun avslo ettersom hun ennå ikke hadde noen sønner. I stedet anbefalte hun konkubine Guo, som allerede hadde en sønn (Liu Jiang (劉疆)), og keiser Guangwu gjorde konkubine Guo til keiserinne og prins Jiang til kronprins i 26. Ikke desto mindre ble prins Yangs fødsel i 28 ansett som en stor begivenhet.